Ilokano (Iloko, Iluko of Pagsasao nga Ilokano; [iːloʊˈkɑːnoʊ]; letterlik: "van die baai") is na Tagalog (as Filippyns amptelike taal) en Cebuano die derde belangrikste taal van die Filippyne. Die taal word veral in die noordelike dele van die Filippyne gepraat, spesifiek op die eiland Luzon. Daarbenewens word Ilokano deur emigrante in die Verenigde State gepraat, veral in die deelstate Hawaii en Kalifornië. Dit is die derde belangrikste nie-Engelse taal van Hawaii na Japannees en Tagalog, sowat 15% van alle huishoudings gebruik Ilokano. Taalkundiges klassifiseer Ilokano as 'n Maleis-Polinesiese taal wat nou verwant aan sommige van die ander Austronesiese tale in Noord-Luzon is. Dit is ietwat minder verwant aan Indonesies en Maleis en het daarnaas nog 'n los verbintenis met Malgassies in Madagaskar. (en) "Ethnologue: Languages of the World, Seventeenth edition, Ilocano". Ethnologue. Besoek op 23 Oktober 2021. (en) Rubino, Carl (2005). "Chapter Eleven: Iloko". In Adelaar, Alexander (red.). The Austronesian Language of Asia and Madagascar. Himmelmann, Nikolaus P. Routledge. p. 326.